Legal Document

Category: 44

Text:
19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 34 της 28 Ιαν./8 Φεβρ. 1964 (ΦΕΚ Α΄ 21) Περί αυξήσεως ορίου ηλικίας δια τον διορισμόν εις θέσεις υπαλλήλων της Ακαδημίας Αθηνών. Έχοντες υπ’ όψει α)το άρθρ. 7 παρ. 1 του από 23/31.12.1955 Β.Δ/τος περί εφαρμογής του Υ.Κ. επί των υπαλλήλων Ν.Π.Δ.Δ., β)την υπ’ αριθ. 940/63 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ’ αριθ. 848/63 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Ανώτατον όριον ηλικίας διορισμού εις τον εισαγωγικόν βαθμόν (3ον) του Κλάδου Α1 Εφόρου των Γραφείων της Ακαδημίας Αθηνών ορίζεται το 45ον έτος, εις δε τον εισαγωγικόν βαθμόν (7ον) του Κλάδου ΑΙΙ βιβλιονόμου, ορίζεται το 40όν έτος (διαρθρωτική υπ’ αριθ. 67253 π.ε./28.5. 1958 ΦΕΚ 223/1958 Β΄). Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 598 31.Ι.α.18-19 Ακαδημία Αθηνών